**4 клас** **Домашна работа – 22 учебна седм.**

***Литература***

* Моля, прочетете стихотворението **„Майка ми“** от *Иван Вазов* на **стр. 86** от ***Читанката***. Желателно е новият урок да се прочете достатъчно пъти, за да стане гладко.
* **Как вашите майки се грижат за вас?**
* Моля, запишете отговора в тетрадката с широки редове, като използвате пълни изречения.

***Български език***

* За отсъстващите или забравилите, може да прочетете преговора от тетрадките или по-долу тук и/или да изгледате клипчето:

[***https://www.youtube.com/watch?v=6YjY38kJDM8***](https://www.youtube.com/watch?v=6YjY38kJDM8)

Нека си припомним, че **глаголите** са **части на речта**, също като **съществителните и прилагателните имена**. Те означават **действие** или **състояние**.

* Глаголът се изменя по **лице, число и време**

|  |  |  |
| --- | --- | --- |
|  | Единствено число (ед.ч.) | Множествено число (мн.ч.) |
| Първо лице (1 л.) | **Аз** | **Ние** |
| Второ лице (2 л.) | **Ти** | **Вие** |
| Трето лице (3 л.) | **Той/ Тя/ То** | **Те** |

**Аз** купува**м** **Ние** купува**ме**

**Ти** купува**ш Вие** купува**те**

**Той/ Тя/ То** купув**а** **Те** купува**т**

* Глагол в **1л., ед.ч**., който завършва с **„а“** или **„я“** в края, в **3л., мн.ч.** завършва на **„-ат“** или **„-ят“**

**Аз** бер**а** – **Те** бер**ат**

**Аз** прав**я** – **Те** прав**ят**

* Глагол в **1л., ед.ч.**, който завършва на **„-м“**, в **1л., мн.ч.** завършва на **„-ме“**

**Аз** събира**м** – **Ние** събира**ме**

**Аз** обича**м** – **Ние** обича**ме**

* Глагол в **1л., ед.ч**., който **НЕ** завършва на **„-м“**, в **1л., мн.ч**. завършва на **„-м“**

**Аз** прав**я** – **Ние** прави**м**

**Аз** чет**а** – **Ние** чете**м**

* Моля, направете **упражнения 1, 4, 6 (довършете) и 7** на **стр. 48-49.**

***Човекът и Обществото***

**Втори срок - история**

Моля, прочетете урока на тема **„Промени в българското общество през 20-ти век“** на **стр. 56-57** по ***Човекът и Обществото****.* Моля, отговорете на въпросите, като запишете отговорите в тетрадката с широки редове, използвайки пълни изречения:

1. **Какво се е случило през 1943г. по време на Втората световна война ?**
2. **През коя година на власт в България идва Комунистическата партия ? Кой е ръководил нея и държават от 1956 до 1989г.? (вижте от снимката долу на стр. 57)**
3. **Защо повечето хора се изнесли от селата и преселили в градовете ?**

**Допълнителни въпроси (по желание):**

1. **Какви нови уреди за бита навлезли в българските домове ?**
2. **Кой е управлявал България след цар Фердинанд от 1918 до 1943г. ? (вижте от снимката горе на стр. 57) Има твърдения, че същият този владетел е бил отровен от Хитлер, понеже се е отказал да се бие на тяхна страна. Каква е истината обаче все още никой не е доказал.**